Άνα Γιάκσιτς

Η Άννα Γκλίνσκαγια, , , (απεβ. π. 1553), γεννημένη Άνα Γιάκσιτς (, , ρωμανικά Ana Jakšić) ήταν Σέρβα και με τον γάμο της Ρωσίδα ευγενής. Ήταν κόρη του Σέρβου βοεβόδα Στέφαν Γιάκσιτς (απεβ. 1489), από την ευγενή Οίκο Γιάκσιτς. Η αδελφή της Γιελένα Γιάκσιτς (απεβ. μετά το 1529) ήταν τιτουλάριος δεσπότισσα της Σερβίας. Η Άννα παντρεύτηκε τον πρίγκιπα Βασίλι Λβόβιτς Γκλίνσκι (απεβ. 1515), αδελφό του ισχυρού πρίγκιπα Μιχαήλ Λβόβιτς Γκλίνσκι (απεβ. 1534). Η Άννα και ο Βασίλης απέκτησαν πολλά παιδιά, μεταξύ των οποίων οι πρίγκιπες Γιούρι Βασίλιεβιτς Γκλίνσκι (απεβ. 1547) και Μιχαήλ Βασίλιεβιτς Γκλίνσκι (απεβ. 1559). Η κόρη της Άννας και του Βασιλείου ήταν η Ελένα Γκλίνσκαγια (απεβ. 1538), που παντρεύτηκε τον Βασίλειο Γ' μεγάλο πρίγκιπα της Ρωσίας (απεβ. 1533). Μέσω αυτής, η Άννα έγινε γιαγιά του Τσάρου Ιβάν Δ΄ του Τρομερού (απεβ. 1584).  

 Αντιβασιλεία και επακόλουθα 
δεξιά|μικρογραφία|273x273εσ| Οικόσημο της οικογένειας των ευγενών Γκλίνσκυ.

Κατά τη διάρκεια της αντιβασιλείας της κόρης της Ελένας Γκλίνσκαγια από το 1533 έως το 1538, η Άννα λέγεται ότι ασκούσε επιρροή στις υποθέσεις του ρωσικού κράτους. Μετά το τέλος της κόρης της, η Άννα και οι γιοι της, θείοι του νεαρού τσάρου Ιβάν Δ΄, απομακρύνθηκαν από την επιρροή. Όταν ο εγγονός της Ιβάν Δ΄ κηρύχθηκε ενήλικος και η αντιβασιλεία έληξε, η Άννα και οι γιοι της επέστρεψαν στην εύνοια, εξασφαλίζοντας επιρροή επάνω του κατά την πρώιμη βασιλεία του. Συμμετείχαν ενεργά στη στέψη του Ιβάν Δ΄ (1547). Ο Τσάρος τους παραχώρησε ένα πριγκιπάτο και επέτρεψε τα αντίποινα έναντι των πρώην αντιπάλων τους, τα οποία πραγματοποιήθηκαν «κατόπιν εντολής του πρίγκιπα Μιχαήλ Γκλίνσκι και της μητέρας του Άνα» και όχι του ίδιου του Τσάρου.  

Η επιρροή της Άννας και των γιων της δημιούργησε δημόσιο μίσος απέναντί τους, και όταν μια πυρκαγιά κατέστρεψε μεγάλα τμήματα της Μόσχας τον Ιούνιο του 1547, το κοινό ζήτησε να του παραδοθεί η Άννα και την κατηγόρησε ότι ήταν μάγισσα, που είχε κλέψει τις καρδιές των ανθρώπων και μετά πέταξε επάνω από την πόλη και την ράντισε με το νερό από τις καρδιές, προκαλώντας τη φωτιά. Η Άννα και ο γιος της Μιχαήλ αναγκάστηκαν να τραπούν σε φυγή και να κρυφτούν, ενώ ο άλλος γιος της Άννας, ο Γιούρι σκοτώθηκε από ταραχοποιούς. Αυτά τα περιστατικά κατέστρεψαν τη βάση της εξουσίας τους, αλλά παρ' όλα αυτά, επέστρεψαν στην Αυλή και στην προηγούμενη θέση επιρροής τους. Όταν εμφανίστηκαν δημόσια για να παρευρεθούν στο γάμο του αδελφού του Ιβάν Δ΄, Γιούρι, η αυλική αριστοκρατία διαμαρτυρήθηκε και έπεισε τον Τσάρο να απομακρύνει τη γιαγιά και τον θείο του από την αυλή. Μετά από αυτό, η επιρροή τους τελικά μειώθηκε.  

Οικογένεια
Παντρεύτηκε τον πρίγκιπα Βασίλι Λβόβιτς Γκλίνσκι και είχε τέκνα:
 Γιούρι απεβ. 1547.
 Μιχαήλ απεβ. 1559.
 Ελένα απεβ. 1538, παντρεύτηκε τον Βασίλειο Γ΄ των Ρουρικιδών μεγάλο πρίγκιπα της Μόσχας, γιο της (Ζωής) Σοφίας Παλαιολογίνας.
 Ιβάν Δ΄ ο Τρομερός, 1ος τσάρος της Ρωσίας.

 Δείτε επίσης 
 Μεγάλο Πριγκιπάτο της Μόσχας
 Τσαρική Ρωσία
 Σχέσεις Ρωσίας-Σερβίας

 Πηγές 
 Payne, Robert; Romanoff, Nikita (2002) [1975]. Ivan the Terrible. New York: Cooper Square Press. ISBN 9780815412298.
 Pushkareva, Natalia (1997). Women in Russian History: From the Tenth to the Twentieth Century. Armonk, NY: M.E.Sharpe. ISBN 9780765632708.

Παραπομπές

Κατηγορία:Ρώσοι ευγενείς
Κατηγορία:Σέρβοι ευγενείς του 15ου αιώνα